CELEX: 62015TN0708
Language: da
Date: 2015-12-03 00:00:00
Title: Sag T-708/15: Sag anlagt den 3. december 2015 — Cham og Bena Properties mod Rådet

15.2.2016   
            
            
               DA
            
            
               Den Europæiske Unions Tidende
            
            
               C 59/31
            
         Sag anlagt den 3. december 2015 — Cham og Bena Properties mod Rådet
   (Sag T-708/15)
   (2016/C 059/34)
   Processprog: fransk
   
      Parter
   
   
      Sagsøgere: Cham Holding Co. SA (Damaskus, Syrien) og Bena Properties Co. SA (Damaskus) (ved advokat E. Ruchat)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Sagsøgernes søgsmål antages til realitetsbehandling, og sagsøgerne gives medhold.
            
         
               —
            
            
               Den Europæiske Union tilpligtes at erstatte den af sagsøgerne lidte skade med et beløb, som Retten fastlægger.
            
         
               —
            
            
               Der udpeges en sagkyndig med henblik på at fastslå det fulde omfang af den af sagsøgerne lidte skade.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre principale anbringender og et subsidiært anbringende vedrørende den skade, som de har lidt, og som Den Europæiske Union bærer ansvaret for.
   
               1.
            
            
               Første anbringende vedrørende ulovligheden af de retsakter, som Rådet har vedtaget, idet Rådet undlod at opfylde sin forpligtelse til at udvise agtpågivenhed, idet det traf sine afgørelser omfattende sagsøgerne med vage og upræcise begrundelser, selv om retspraksis pålægger Rådet at give en nøje begrundelse for dets afgørelser, og ved at se bort fra sin forpligtelse til at høre sagsøgerne forud for fastholdelsen af deres navn på sanktionslisterne. De restriktive foranstaltninger vedtaget over for sagsøgerne er desuden ubegrundede og uforholdsmæssige og tilsidesætter deres ret til omdømme og deres ejendomsret.
            
         
               2.
            
            
               Andet anbringende vedrørende den ikke-økonomiske skade, som sagsøgerne har lidt, idet opførelsen af deres navne på sanktionslisterne har skadet deres omdømme.
            
         
               3.
            
            
               Tredje anbringende vedrørende den materielle skade, som sagsøgerne har lidt som følge af deres opførelse på listerne over personer og enheder, der er omfattet af de restriktive foranstaltninger, idet de har mistet talrige kontrakter og talrige indtægtskilder.
            
         
               4.
            
            
               Fjerde anbringende, der er anført subsidiært, vedrørende Den Europæiske Unions objektive ansvar for de skader, som sagsøgerne er blevet påført som følge af opførelsen af deres navne på listerne over personer og enheder, der er omfattet af sanktionerne over for Syrien.